ЧРЕЗ

Председателя на

Народното събрание

ДО

Министъра на вътрешните работи

на РЕПУБЛИКА БЪЛГАРИЯ

**ВЪПРОС**

от Петър Славов,

народeн представител от ПГ на „Реформаторския блок“

На основание чл.90, ал. 1 от Конституцията на Република България и чл.92, ал.1 ПОДНС внасям въпрос

ОТНОСНО:***Брой наложени Принудителни административни мерки от КАТ на недобросъвестни шофьори, управлявали МПС след употреба на алкохол, управлявали нередовни /манипулирани/ МПС или извършили особено тежки нарушения през 2015г.***

**УВАЖАЕМА ГОСПОЖО ВИЦЕПРЕМИЕР И МИНИСТЪР НА ВЪТРЕШНИТЕ РАБОТИ,**

Влошаващата се „черна статистика“ от войната по пътищата налага вземането на строги и дори радикални мерки за дисциплиниране на недобросъвестните водачи, особено онези със системни или особено тежки нарушения.

Действащия ЗДП, макар и само донякъде, също дава възможност за незабавно противодействие на онези категории недобросъвестни водачи на МПС, които обществото определя като „джигити“ (каращи опасно, системно с превишена скорост и извършващи множество нарушения), „гонкаджии“ (участващи с манипулирани МПС-та в нерегламентирани надпревари с тях и така застрашаващи останалите участници в движението), „рецидивисти“ (системни нарушители с множество наказателни постановления, които не са им връчени) и др. Към тях, логично, се добавя и категорията на лица, управлявали МПС след употреба на алкохол.

Принудителните административни мерки, съществуващи и в сега действащия ЗДП-отнемане на книжката още със съставянето на акта за установяване на някои особено тежки нарушения-употреба на алкохол, тежко нарушение на правилата за движение и др. или спиране от движение на манипулирано МПС, неотговарящо на законовите предписания, са само някои от тях. Предимството при налагането на тези ПАМ-ове е, че провинилият се водач незабавно е изваден от движението /респективно МПС-то е спряно от движение/ за срока на изясняване на въпроса за вината му и ако въпреки това продължи да управлява МПС, включително извърши ПТП, може да следва наказателна отговорност по НК. Тежката ситуация по пътищата обосновава по-активното им прилагане от органите на КАТ.

В тази връзка,

**Уважаема госпожо Вицепремиер и Министър на вътрешните работи,**

Моля да отговорите **писмено** на следния въпрос:

К**акъв е броят наложените през 2015г. принудителни административни мерки от КАТ на недобросъвестни шофьори, управлявали МПС след употреба на алкохол- чл. 171, т.1, б.“б“, управляващи нередовни /манипулирани/ МПС чл. 171, т.2, б. „а“или извършили особено тежки нарушения- чл. 171, т.1, б. „в“?**

София, 26.10.2015г. **Петър Славов**:

Народен представител от ПГ на РБ